Studentuka

Studentuka i Tromsø er en studentuke, en kulturfestival i Tromsø arrangert av studenter på frivillig basis. Studentuka har eksistert siden 1985 og har som formål å lage Norges beste Studentuke.

 Historie 

UKA ble første gang arrangert 1983, og bestod da av uke og revy. Året før i 1982 ble den første revyen satt opp under tittelen "Decibel, eller ti års bråk". Denne revyen kom i stand i forbindelse med 10årsjubileet for Universitetet i Tromsø. Før dette dominerte de "røde" studentene universitetet og revy ble sett på som dekadent og borgelig. Etter denne revyen i 1982 bestemte initiatitagerne å arrangere UKE i 1983.

I kjølvannet av UKA 83 var det dessuten et ønske om studenthus og studentradio. Begge disse ble etablert i 1984. Det nye Studenthuset kom i Skippergaten 44, man leide det gamle "Pizzahuset" som var lagt ned et par år før. Dette stedet ble drevet i flere år fremover. Senere flyttet studentene inn i større lokaler, til der hvor "Driv" befinner seg i dag. Disse lokalene ble overtatt etter "Ungdommens Hus".

Siden 1983 har UKA blitt gjennomført hver annet år, og har etter hvert utviklet seg til et større og større konsept. Og gir nå plass til et bredt spekter av musikk, kultur og debatt, samt muligheten til å profilere studentorganisasjoner og studentaktiviteter byen rundt. Før studenthuset Driv åpnet dørene var dette lenge et felles høydepunkt for alle byens studenter.

 UKA99 
Da byen på dette tidspunktet enda ikke hadde et studenthus, foregikk det meste av konserter og aktiviteter på campus. Noen av akitivitetene ble lagt til sentrum av byen.

 UKA01 
Dårlig konsertoppmøte og lite folk gav UKA01 en økonomisk knekk. 

 UKA03 
Studenthuset driv feiret treårsdag og UKA kulminerte med en konsert med Kaizers Orchestra og Steve’O ”Jackass”.

 UKA05 
Det ble satt fokus på Israel/Palestina konflikten gjennom debatter og utstillinger på Driv. UKA05 ble ansett å være en suksess, både kulturelt og økonomisk.

 UKA07 
Med Sparebanken Nord-Norge som hovedsamarbeidspartner fikk man løftet UKA til et nytt nivå. UKAhjelpa ga 10 000,- til Kafe X. Uka ble også stiftet som selvstendig forening i 2007, med et årsmøte bestående av representanter fra studentstyret, studenttinget, Samfunnet og Driv.

 UKA09 
Ved siden av revy og konserter ble det holdt foredrag med Gunnar Sønsteby. Deler av inntektene fra ølsalget gikk til Kafé X.

 UKA10 
I 2010 er Studentuka flyttet til høsten, og arrangeres for første gang kun ett år siden forrige Studentuka.
 Organisering 

StudentUKA i Tromsø er organisert som en forening der Studentparlamentet ved UiT, Studenthuset driv og Studentsamfunnet danner årsmøtet sammen med det sittende styret.

 Ledere av Studentuka 
 1999: Jan Håkon Juul
 2001: Stein Petter Antonsen
 2003: Christine B. Trosby
 2005: Tony Winkler
 2007: Haakon Nordrum
 2009: Anne-Grete Skavhaug
 2010: Anja Evensdatter Rasmussen

UKA-hjelpa
Selv om Studentuka forbindes med fest og moro, tar Studentuka samfunnsansvar, og hvert år støttes en god sak. I 2007 ga UKA 10 000,- til Kafe X, som er et tilbud til alkoholikere og rusmisbrukere i Tromsø. I 2009 ble dette samarbeidet videreført. Samarbeidet gikk da ut på at de fikk gjestelisteplasser på konserter, gaver som bidrar til økt bruk og aktivitet ved kaféen. I tillegg fikk kaféen mulighet til å jobbe som frivillig på Studenthuset driv ved avvikling av StudentUKA, noe som er en fin mulighet for brukerne, da noe av hensikten med Kafé X er å introdusere brukerne til et normalt liv etter rusmisbruk.

 Referanser 

Eksterne lenker

 Studentuka.net

Kategori:Kultur i Tromsø